Σάλομον Μύλερ

Ο Σάλομον Μύλερ (γερμ. Salomon Müller, 7 Απριλίου 1804 – 29 Δεκεμβρίου 1864) ήταν Γερμανός ορνιθολόγος και γενικότερα φυσιοδίφης. Γεννήθηκε στη Χαϊδελβέργη και πέθανε στο Φράιμπουργκ.

Ο Σάλομον Μύλερ σπούδασε ζωολογία στο Πανεπιστήμιο της Χαϊδελβέργης και μετά το τέλος των σπουδών του στάλθηκε, μαζί με τους Χάινριχ Μπόιε και Χάινριχ Κρίστιαν Μάκλοτ, από τον Κούνρατ Γιάκοπ Τέμινκ να συλλέξει δείγματα ζώων στις Ανατολικές Ινδίες. Εκεί ο Μύλερ εργάσθηκε ως βοηθός για λογαριασμό της Natuurkundige Commissie (= «Επιτροπή φυσικών επιστημών»), ενός οργανισμού του οποίου τελικώς έγινε μέλος.Nationaal Herbarium Nederland (βιογραφία)

Ο Μύλερ έφθασε στην Μπατάβια, τη σημερινή Τζακάρτα, το 1826, και κατόπιν, το 1828, ταξίδευσε στη Νέα Γουινέα και το Τιμόρ με το πλοίο «Τρίτων». Από τον Οκτώβριο του 1828 έμενε στο Κούπανγκ και διεισέδυσε στο εσωτερικό του Τιμόρ από το επόμενο έτος. Το 1831 τον βρίσκουμε στην Ιάβα, ενώ αργότερα, από το 1833 μέχρι το 1835, ερεύνησε την πανίδα της δυτικής Σουμάτρα.Gert Jan Bestebreurtje Rare Books.

 Ονομάσθηκαν προς τιμή του 
Ο Χέρμαν Σλέγκελ ονόμασε το είδος φιδιού Aspidomorphus muelleriAspidomorphus muelleri στη «Reptile Database» και το είδος σαύρας Sphenomorphus muelleri το έτος 1837Beolens, Bo, Watkins, Michael και Grayson, Michael: The Eponym Dictionary of Reptiles, Johns Hopkins University Press, Βαλτιμόρη 2011, ISBN 978-1-4214-0135-5 («Mueller, S.», σελ. 184). προς τιμή του Σάλομον Μύλερ, το ίδιο και το Typhlops muelleri το 1839. (Ο Μύλερ με τη σειρά του ονόμασε το ερπετό Tomistoma schlegelii το 1838 προς τιμή του Χέρμαν Σλέγκελ.)

Επιπλέον, οι Ντυμερίλ, Μπιμπρόν και Ντυμερίλ ονόμασαν το είδος φιδιού Lycodon muelleri («λυκόφιδο της Ιάβας») το 1854 προς τιμή του Σάλομον Μύλερ.

 Μερικές δημοσιεύσεις 
Reizen en onderzoekingen in Sumatra, gedaan op last der Nederlandsche Indische regering, tusschen de jaren 1833 en 1838, 1855 (στην ολλανδική γλώσσα)
Reizen en onderzoekingen in den Indischen archipel, gedaan op last der Nederlandsche Indische regering, tusschen de jaren 1828 en 1836, 1857OCLC Classify (publications). (στην ολλανδική)

Παραπομπές

Κατηγορία:Γερμανοί ορνιθολόγοι